Normativ-huquqiy hujjatlarni davlat reyestridan chiqarish toʻgʻrisida
(order, 2012-12-03)

Oʻzbekiston Respublikasi Prezidentining 2011-yil 23-avgustdagi PQ–1602-son “Oʻzbekiston Respublikasi Adliya vazirligi faoliyatini yanada takomillashtirish chora-tadbirlari toʻgʻrisida”gi (Oʻzbekiston Respublikasi qonun hujjatlari toʻplami, 2012-y., 29-son, 329-modda), Oʻzbekiston Respublikasi Vazirlar Mahkamasining 1997-yil 9-oktabrdagi 469-son “Vazirliklar, davlat qoʻmitalari va idoralar meʼyoriy hujjatlarining qonuniyligini taʼminlash chora-tadbirlari toʻgʻrisida”gi (Oʻzbekiston Respublikasi Hukumatining qarorlari toʻplami, 1997-y., 10-son, 33-modda) hamda 2000-yil 19-maydagi 197-son “Vazirliklar, davlat qoʻmitalari va idoralarning meʼyoriy hujjatlarini qabul qilish tartibini takomillashtirish toʻgʻrisida”gi (Oʻzbekiston Respublikasi Hukumatining qarorlari toʻplami, 2000-y., 5-son, 26-modda) qarorlariga asosan buyuraman: 1. Oʻzbekiston “Oʻzkommunxizmat” agentligiga Oʻzbekiston Respublikasi Adliya vazirligi tomonidan kiritilgan Oʻzbekiston “Oʻzkommunxizmat” agentligi bosh direktorining 2002-yil 12-avgustdagi 68-son “Oʻzbekiston Respublikasining shahar va aholi punktlarida turar joylarni taʼminlash, taʼmirlash va kommunal xizmat koʻrsatish bilan bogʻliq xarajatlarni toʻlash toʻgʻrisida nizomni tasdiqlash haqida”gi buyrugʻini (roʻyxat raqami 1173, 2002-yil 13-sentabr) (Oʻzbekiston Respublikasi vazirliklari, davlat qoʻmitalari va idoralarining meʼyoriy hujjatlari axborotnomasi, 2002-y., 17-18-son) qonun hujjatlariga muvofiqlashtirish yuzasidan 2010-yil 5-yanvardagi 1-6-4/8-25-son va 2012-yil 9-apreldagi 1-6-320/8-son taqdimnomalarning talablari bajarilmaganligi maʼlumot uchun qabul qilinsin. 2. Oʻzbekiston “Oʻzkommunxizmat” agentligi bosh direktorining 2002-yil 12-avgustdagi 68-son “Oʻzbekiston Respublikasining shahar va aholi punktlarida turar joylarni taʼminlash, taʼmirlash va kommunal xizmat koʻrsatish bilan bogʻliq xarajatlarni toʻlash toʻgʻrisida nizomni tasdiqlash haqida”gi buyrugʻi (roʻyxat raqami 1173, 2002-yil 13-sentabr) (Oʻzbekiston Respublikasi vazirliklari, davlat qoʻmitalari va idoralarining meʼyoriy hujjatlari axborotnomasi, 2002-y., 17-18-son) hamda Oʻzbekiston “Oʻzkommunxizmat” agentligi bosh direktorining 2003-yil 8-iyuldagi 50-son “Oʻzbekiston Respublikasining shahar va aholi punktlarida turar joylarni taʼminlash, taʼmirlash va kommunal xizmat koʻrsatish bilan bogʻliq xarajatlarni toʻlash toʻgʻrisidagi nizomga oʻzgartirishlar kiritish haqida”gi buyrugʻi (roʻyxat raqami 1173-1, 2003-yil 1-avgust) (Oʻzbekiston Respublikasi vazirliklari, davlat qoʻmitalari va idoralarining meʼyoriy hujjatlari axborotnomasi, 2003-y., 15-son) Oʻzbekiston Respublikasi vazirliklari, davlat qoʻmitalari va idoralari normativ-huquqiy hujjatlarining davlat reyestridan chiqarilsin va bu haqda mazkur davlat reyestriga tegishli yozuv kiritilsin. 3. Idoraviy meʼyoriy hujjatlarni davlat roʻyxatidan oʻtkazish boshqarmasi (B. Boliyev) ushbu normativ-huquqiy hujjatni Oʻzbekiston Respublikasi vazirliklari, davlat qoʻmitalari va idoralari normativ-huquqiy hujjatlarining davlat reyestridan chiqarilganligini oʻn kun muddat ichida barcha manfaatdor shaxslar eʼtiboriga yetkazilishi ustidan nazoratni taʼminlasin. 4. Qonun hujjatlarini turkumlash va huquqiy axborot boshqarmasi (S. Nuriyev) ushbu buyruqni “Oʻzbekiston Respublikasi qonun hujjatlari toʻplami” – “Sobraniye zakonodatelstva Respubliki Uzbekistan”da nashr etilishini taʼminlasin. 5. Oʻzbekiston “Oʻzkommunxizmat” agentligi ushbu normativ-huquqiy hujjat Oʻzbekiston Respublikasi vazirliklari, davlat qoʻmitalari va idoralari normativ-huquqiy hujjatlarining davlat reyestridan chiqarilganligini oʻn kun muddat ichida barcha manfaatdor shaxslar eʼtiboriga yetkazishi lozimligi maʼlumot uchun qabul qilinsin. 6. Mazkur buyruq davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi. 7. Mazkur buyruqning ijrosini nazorat qilish vazirning birinchi oʻrinbosari E. Kanyazov zimmasiga yuklansin.